《捉搦歌》
宋代·姚宽

双蝶护花飞，老女怨春暮。
扑蝶金粉销，折花颜色故。
窗中声唧唧，雨泣至天曙。
问婆许嫁女，莫要择门户。
愿得不单栖，任他流浪去。

作者简介：姚宽，字令威，号西溪。会稽嵊县（今浙江省嵊县）人，宋宣和3年随父迁居诸暨，其子姚侃、姚仅为诸暨市浬浦镇陶姚村姚氏迁入祖。宋代杰出的史学家、科学家，著名词人。